钦定古今图书集成/明伦汇编/官常典/第693卷 > 张显
## 钦定古今图书集成/明伦汇编/官常典/第693卷 > 张显

按《明外史黄泽传》：“辽东三万卫军士张显言：‘永乐二
十年，臣在辽阳，见北寇薄城，都指挥王真拒之。都指
挥周兴等城守，约炮举出援。真深入遇伏，屡鸣炮。兴
等不救，真援绝，遂亡指挥以下二百馀人。又开原降
人作乱，都指挥王雄等坐视，纵其剽掠。辽海卫千户
孙茂率死士夺东门，力战中流矢死。尚未褒录’。”夫辽
“地南有倭，东有朝鲜，西北皆寇，身死泯然无闻。敌再
至，孰肯为朝廷尽力？且怯如周兴辈，享爵禄，拥妻子，
而死事如茂者，恤赠不及，赏罚无章，孰甚于此。”帝善
其言，令速勘以闻。